Zeng Shan

Zeng Shan (kinesisk: 曾山; Tseng Shan, født 10. november 1899 i Ji'an i provinsen Jiangxi i Kina, død 16. april 1972) var en kinesisk kommunistisk militærkommandør og sikkerhetsminister. Hans hustru, Deng Liujin, var en av en håndfull kvinner som deltok på hele «den lange marsjen», og hun ledet senere en skole for høykaderbarn. Hans sønn, Zeng Qinghong, var visepresident for Folkerepublikken Kina (2003–08).

Zeng støttet Mao Zedong i Jiangxisovjetet under hans konfrontasjon med Li Lisan, og var på en tid formann for sovjetets regjering.Benjamin Schwartz: Chinese Communism and the Rise of Mao, Harper & Row (New York: 1951), s. 175. Han var en av nøkkelpersonene i 1931 da det såkalte antibolsjevikiske korpset ble utrensketJoseph Fewsmith: «Generational Transition in China», i The Washington Quarterly, Autumn 2002 (25:4), s. 30().

Zeng deltok ikke på «den lange marsjen», men ble igjen som leder av en liten geriljaenhet i grensetraktene mellom Guangdong og Guangxi.William Whitson og Huang Chen-hsia: The Chinese High Command: A History of Communist Military Politics, 1927-71, Praeger (New York: 1973), s. 229. Ved slutten av den kinesiske borgerkrig var han i tredje feltarmes 10. arme  under Ye Fei.

 Referanser 

Kategori:Personer fra Ji'an
Kategori:Kinesiske offiserer
Kategori:Fødsler i 1904
Kategori:Dødsfall i 1972